Пүрэвийн Цэвэлсүрэн

Пүрэвийн Цэвэлсүрэн - БНМАУ-ын Гавьяат Жүжигчин дуучин, жүжигчин, багш.

 Намтар 
 1933 онд Дундговь аймгийн Дэлгэрхангай суманд төрсөн. Улаанбаатарт 1951 онд Санхүүгийн техникум,
 1960 онд Марксизм-Ленинизмийн оройн дээд сургууль,
 1965 онд Москвад П.И.Чайковскийн нэрэмжит хөгжмийн дээд сургууль төгсчээ.

 1951 оноос УХДТ-т дуучин,
 1965 оноос ДБТ, ДБЭТ-т гоцлол дуучин,
 1982 оноос УБДС-ийн биеийн тамир, урлагийн факультетийн найрал дууны тэнхмийн багш, тэнхмийн эрхлэгч,
 1990 оноос нас бартлаа СУДэС-ийн дуулаачийн тэнхимд багшаар ажилласан нэрт дуучин, жүжигчин, сурган хүмүүжүүлэгч байжээ.

 Уран бүтээл 
 Дуурийн 
 Б.Дамдинсүрэнгийн “Учиртай гурван толгой”-н Нансалмаа,
 Б.Дамдинсүрэнгийн “Жаргалын зам”-ын Халиун,
 Б.Дамдинсүрэнгийн “Амарсанаа”-гийн Гэрэлгуа,
 С.Гончигсумлаагийн “Үнэн”-ий Ядмаа,
 П.И.Чайковскийн “Евгений Онегин”-ий Татьяна,
 А.Бородины “Игорь ван”-ы Ярославна,
 Ш.Гуногийн “Фауст”-ын Маргарита гэхчилэн үндэсний болон сонгодог олон дуурийн гол дүрийг чадварлаг сайхан дуулсан шилдэг дуучин,

 Дэлгэцийн 
 1959 онд Ч.Ойдовын зохиол “Ардын элч” киноны Ариунаа
 Ариунаагийн дүрийг бүтээснээрээ манай жүжигчдээс анх олон улсын кино наадмын өндөр шагналыг эх орондоо авчирсан байна.
 1970 онд Ч.Лодойдамбын зохиол “Тунгалаг Тамир” киноны Долгор
 1974 онд “Уулзалт” киноны Дэжид
 1985 онд "Фронтод явах өргөдөл" киноны Пэлжид
 1990 онд "Алтан шонхор" киноны Будан мэргэний хатны дүрийг дэлгэцнээ амжилттай бүтээсэн.

 Гавьяа шагнал 
 БНМАУ-ын Гавьяат Жүжигчин /1976-07-09.№144/,
 Ардын хувьсгалын ойн хүндэт медалиудаар шагнагджээ.

Ангилал:Монголын дуурийн дуучин
Ангилал:Монголын дуучин
Ангилал:Монголын кино жүжигчин
Ангилал:Монголын сурган хүмүүжүүлэгч
Ангилал:Гавьяат Жүжигчин (Монгол)
Ангилал:Соёл урлагийн их сургуулийн багш
Ангилал:Улсын Багшийн Их Сургуулийн багш
Ангилал:ЗХУ-ын их сургуулийн төгсөгч
Ангилал:Санхүү Эдийн Засгийн Техникумын төгсөгч
Ангилал:Дэлгэрхангайн хүн
Ангилал:Монголчууд
Ангилал:1933 онд төрсөн
Ангилал:1990 онд өнгөрсөн